Z A P I S N I K
22. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 22. ožujka 2023. 
u prostorijama Mjesne samouprave Šestine, Šestinski trg 10,
s početkom u 17:00 sati


NAZOČNI ČLANOVI VIJEĆA:
Jure Tomičić, Danijel Jagušt, Jadranka Apostolovski, Kruno Vuk, Lorena Malec Mlinarić, Maja Pleić

ODSUTNI ČLANOVI VIJEĆA:
Mladen Kljaić

Predsjedava: Kruno Vuk, predsjednik Vijeća. 
Zapisnik vodi: Jure Tomičić

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 22. sjednicu Vijeća Mjesnog odbora Šestine.

Vijeće jednoglasno prihvaća zapisnik 21. sjednice Vijeća, održane 28. veljače 2023. godine. 
Na prijedlog predsjednika Vijeće jednoglasno utvrđuje sljedeći dnevni red:



DNEVNI RED:


1. Tekuća problematika 
1. Zahtjev za korištenje prostora 
1. Pitanja, prijedlozi i obavijesti


Ad.1. Tekuća problematika

Predsjednik Vijeća iznosi tekuću problematiku članovima Vijeća i započinje sa asfalterskim programom te predlaže listu.

 Lista pisanih prioriteta asfalterskog programa
· Produžetak ulice Šestinski Vijenac od završetka uređenja kolnika zahvaćenog izgradnjom kružnog toka pa iznad ulice Zavižanska, okvirno do kč. br. 44
· Šumski put – spoj ulica Kelkovići i Potočani
· Šestinski vrh – potrebna je sanacija klizišta i potpornog zida te nakon toga će se asfaltirati pločnik i kolnik
· Kalabarevo vrelo, Mlinska – financiranje će ići preko gradske četvrti

Tekuća problematika
· Rotor – tehnička dokumentacija za fontanu je odobrena te se čeka da fontana počne sa radom
· Živica u Šestinskom prilazu – izdano je riješenje za podrezivanje koje će izvršiti treća strana prema nalogu gradskog ureda te se čeka izvršenje
· Postavljanje preostalih nadstrešnica od gradskog ureda na preostalim lokacijama
· Čeka se postavljanje zatraženih velikih ogledala na križanjima ulica Šestinski vijenac i Šestinska cesta sa ulicom Šestinski prilaz
· [bookmark: _Hlk128649550]Mini bus – linija Kuniščak – Šestinski trg (ZET je objavio da će to biti linija 152) – preostale suglasnosti vlasnika vezano uz stajališta koji su nedostupni. Vijeće predlaže da se krene u realizaciju projekta prema do sada odobrenim stajalištima pa će se ostala uvesti prema realizaciji i mogućnosti.
· Postavljanje zaštitnih 'stupića' kada budu dostavljeni postavljat će se prema slijedećem prioritetu i potrebi te gdje su zaprimljene višestruke prijave građana.
· Prostor kod kč. br. Mlinovi 169 (Mesnica IGOMAT) gdje se nesavjesni vozači parkiraju po pločniku te tako sprječavaju prolazak pješaka i roditelja sa dječjim kolicima. Također dobivene su i prijave gdje se stvaraju i gužve na samom kolniku zbog parkiranih automobila pored kojih ne može proći autobus i kamioni.
· Nogostup u krugu 50 m od ulaza na parking zgrade mjesne samouprave. Nesavjesni vozači parkiraju se na pločnik i tako sprječavaju prolazak pješaka, pogotovo roditelja sa dječjim kolicima te zaklanjaju vidno polje vozaču uz zavoj prilikom izlaska sa parkirališta te uključivanja na glavnu cestu.
· Ovisno o preostalom broju dobivenih stupića postaviti ih na najprimjerenija mjesta oko parkirališta kod dječjeg parka i parkirališta kod DVD-a Šestine 
· Svakako zatražiti i dodatne stupiće kojima će se nastaviti zaštita pješaka i djece i kod već nekoliko puta prijavljenog pješačkog prijelaza kod križanja ulica Kulmerska i Šestinski vijenac te ostale lokacije na kojima se ukazuje potreba
· Košarice za otpad i životinjske fekalije još uvijek nisu postavljene na odobrene lokacije. Još uvijek čekamo na postavljanje jer ih Čistoća nema na skladištu i čeka se da ih naruči i zaprimi na skladište.


Ad.2. Zahtjevi za korištenje prostora

Vijeće Mjesnog odbora Šestine zaprimilo je 2 zahtjeva za povremeno korištenje prostora mjesne samouprave te Vijeće donosi odluke i odobrava korištenje kako slijedi: 

· HDZ – Hrvatska demokratska zajednica - u sobi 7
		- II. četvrtak u mj. Od 19.00h	- 21.00h 
 					
· UDRUGA PRIRODA KRETANJA - u sobi 6
        		- ponedjeljak od 11.00h – 12.00h, 17.00h 18.00h
   		- utorak od 10.00h – 12.00h, 18.00h – 20.00h 
  		- srijeda od 12.00h – 14.00h, 18.00h – 20.00h 
  		- četvrtak od 11.00h – 12.00h, 17.00h – 18.00h 
  		- petak od 10.00h – 12.00h
  		- subota od 11.00h – 12.00h






Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

· Konstrukcijska obnova crkve sv. Mirka ide svojim tokom i vanjski radovi biti će završeni dok za unutarnje uređenje potrebno je osigurati sredstva
· Odvoz komunalnog otpada odvija se prema novom rasporedu te je postao redovit

Podpredsjednik Jure Tomičić dodaje:
· Hitna pomoć nema ispostavu u sjevernom djelu (drugi djelovi imaju i prosječan dolazak hitne je 8 min) grada pa je Vijeće mišljenja kako bi se moglo isto predvidjeti kod novogradnje ambulante u Gračanima na korist cijelog sjevernog dijela i posebice GČ Podsljeme
· Obnova okretišta Mihaljevac trebala bi krenuti uskoro

Vijećnica Jadranka Apostolovski iskazuje potrebu za prometnim ogledalom u ulici Ive Serdara kod križanja sa ulicom Gramača

Vijećnica Lorena Malec-Mlinarić ukazuje na potrebu koševa za smeće u dječjem parku Sjevernjak koji će vjerojatno biti postavljeni kad i ostatak košarica za otpad

Vijećnik Danijel Jagušt ponavlja kako je potrebno čim prije postaviti uspornik u ulici Šestinski prilaz kod kč.br. 10 te uspornik kod groblja, gornji izlaz i prijelaz do parkinga uspornik-zebra.

[bookmark: _Hlk108514456]Vijećnici komentiraju rasplete pojedinih prijavljenih problema i sa g. Goranom Rogićem komentiraju njihovu dinamiku te nakon kratkog vremena zaključuju raspravu. 


Sjednica je završila u 18:00 sati. 

KLASA: 024-08/23-003/594
URBROJ: 251-13-11-2/003-23-2
U Zagrebu, 22. ožujka 2023.

[bookmark: _GoBack]
Zapisnik obradila: Mirela Gašpert Bertić 

Zapisnik vodio:
              Jure Tomičić		
					Predsjednik Vijeća
								       Mjesnog odbora Šestine:

